Producătorii de bere avertizează că tarifele lui Trump ar putea duce la pierderea a 100.000 de locuri de muncă în Europa
Berea a fost adăugată tacit, joi, pe lista produselor asociate aluminiului, fiind vizată de un tarif vamal de 25% la intrarea în SUA. Decizia, parte din noul val de măsuri comerciale impuse de administrația Trump, a stârnit îngrijorare în rândul producătorilor europeni, care avertizează că măsura ar putea duce la închiderea unor fabrici și pierderea a până la 100.000 de locuri de muncă în Europa.